Taspambetova Jadyra Esenovna. Jadira Yesenovna Taspambetova (1953-yil Qiziloʻrda viloyati, Chiyli tumani, Oqtoʻgʻon qishlogʻi da tugʻilgan — 2010-yil). Millati qozoq. Qozogʻiston SSR, Qizil-Tu kolxozining traktorchisi boʻlib faoliyat yuritgan.Sotsialistik Mehnat Qahramoni (1985). Qozogʻiston SSR Oliy Kengashi deputati. Lenin komsomol mukofoti sovrindori. Hayoti va faoliyati. Taspambetova Jadyra Yessenovna – Qozogʻiston SSR Qizil-Oʻrda viloyati Chiyli tumanida tavallud topgan. U oʻzi tugʻilib oʻsgan qishlogʻidagi sakkiz yillik maktabni tamomlagan. Mehnat faoliyatini „Qizil-tu“ kolxozida oddiy kolxozchi sifatida boshlagan. 1968-yilda Qizil-Oʻrda shahridagi 11-sonli kasb-hunar bilim yurtini tamomlab, shu kolxozda traktorchi boʻlib ishlagan. 1970-yilda yuz bergan baxtsiz hodisa tufayli u oyogʻidan jarohat oladi. Nogiron boʻlib qolgan boʻlsa-da, 1971-yilda traktorchi boʻlib ishlashni davom ettirdi. 1980-yilga kelib u traktorchilar brigadiri etib tayinlandi. 1982-yilda mehnat yutuqlari uchun unga Sotsialistik Mehnat Qahramoni unvoni berildi. U Sotsialistik Mehnat Qahramoni unvoniga sazovor boʻlgan eng yosh ayol boʻlgan (tugʻilgan sanasi boʻyicha). Qozogʻiston SSR Oliy Kengashining XI chaqiriq deputati (1985-1990), KPSS XXVII qurultoyi (1986) va komsomolning XIX syezdi (1982) delegati. 1993-yilgacha kolxozda ishlagan, 1993—1997-yillarda – bolalar bogʻchasi mudiri, 1997—1999-yillarda – Oqtoʻgʻon fermer xoʻjaligi rahbari sifatida ishlagan. Jadira Taspambetova Qiziloʻrda viloyati (Qozogʻiston) Shieli tumani Oqtoʻgʻon qishlogʻida yashagan. U 2010-yil 3-aprelda vafot etdi. Qozogʻiston SSR Lenin komsomol mukofoti laureati. Qiziloʻrda viloyati va Shieli tumani faxriy fuqarosi. U 2 ta Lenin ordeni (19.02.1981; 18.09.1985), Mehnat Qizil Bayroq ordeni (12.13.1972) va boshqa medallar bilan taqdirlangan.